סוגי כרבוליות ואיך לבחור אחת לעצמכם?
גודל הכרבולית שתבחרו צריך להיות מושפע בראש ובראשונה מכמות האנשים שהיא תצטרך לכסות – אחד, שניים או כל האנשים שיושבים על הספה באותו זמן? האם הכרבולית תשמש גם ככיסוי ספה לקישוט? תשובות לשאלות האלה ייתנו לכם כיוון לגבי הגודל האידאלי עבורכם.
החומר הבסיסי ביותר, השמיכות הבסיסיות הן בדרך כלל במרקם חלק ואחיד, קלות משקל ובמחירים נמוכים יחסית. שמיכות פוליאסטר יכולות להגיע גם במרקם פרוותי, פלאפי ורך במיוחד. שמיכות פרוותיות הן בדרך כלל כבדות ומחממות יותר וכדאי להקפיד על הוראות הכביסה כדי לא להרוס את הרכות המושלמת. השמיכות האלה נותנות אווירה של רכות נעימה ופרוותית שקשה שלא להתחבר אליה.
שמיכות סרוגות, לפעמים אפילו מזכירות סוודר. כיאה לצמר הן מאוד מחממות ויוצרות סטייל חמים ומלא ברכות, אבל כביסה יכולה להיות קצת טריקית - לא כל צמר אפשר לכבס במכונה אז כדאי לשים לב להוראות הכביסה לפני הרכישה ולשקול אם הפרוצדורה הנדרשת היא משהו שתרצו להתחייב אליו. למרות המורכבות בתחזוקה, אי אפשר להתכחש לאפיל החורפי והמושקע ששמיכות צמר מוסיפות לסלון.
יש אנשים שסולדים מפוליאסטר וצמר ומעדיפים בדים טבעיים וניטרליים – כאן כותנה יכולה להתאים. שמיכות פיקה עשויות 100% כותנה משמשות אותנו גם בקיץ ואין סיבה שלא ילוו אותנו גם בעונה הקרה. כרבוליות פיקה יכולות להתאים לבתים בסגנון בוהו שיק, עם חיבור לטבע וסגנון קליל כקו מוביל בעיצוב הכללי.
אז אחרי שלקחתם בחשבון את כל המשתנים ומה שחשוב לכם בכרבולית החדשה – גודל, סוג בד, תחזוקה וסגנון – אתם במקום הרבה יותר טוב לעשות את הבחירה הנכונה ולשדרג את הסלון שלכם באביזר החובה לחורף הקרוב.